एंडरसन का प्रत्यर्पण चाहती है सीबीआई  
सीबीआई ने मंगलवार को यूनियन कार्बाइड कारपोरेशन के पूर्व अध्यक्ष वारेन एंडरसन के प्र्त्यपण के लिए अदालत में एक याचिका दाखिल की।
केंद्रीय जांच ब्यूरो (सीबीआई) ने मंगलवार को यूनियन कार्बाइड कारपोरेशन के पूर्व अध्यक्ष वारेन एंडरसन के प्र्त्यपण के लिए अदालत में एक याचिका दाखिल की। भोपाल गैस त्रासदी मामले में एंडरसन की तलाश है।  सीबीआई ने मुख्य महानगर दंडाधिकारी विनोद यादव की अदालत में पेश की गई याचिका में एंडरसन के खिलाफ प्रत्यपर्ण की प्रक्रिया शुरू किए जाने की बात कही। याचिका पर बुधवार को सुनवाई होगी।  साल 1984 में दो-तीन दिसम्बर की रात को हुए भोपाल गैस हादसे में एंडरसन मुख्य अभियुक्त है। यूनियन कार्बाइड कारपोरेशन से रिसी जहरीली गैस में हजारों लोग मारे गए थे और हजारों शारीरिक रूप से विकलांग हो गए थे।